Document ID: 32020R0474

Reference:
1.4.2020
DA
Den Europæiske Unions Tidende
L 100/12
KOMMISSIONENS DELEGEREDE FORORDNING (EU) 2020/474
af 20. januar 2020
om den europæiske skrogdatabase
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv (EU) 2016/1629 af 14. september 2016 om fastsættelse af tekniske forskrifter for fartøjer til sejlads på indre vandveje, om ændring af direktiv 2009/100/EF og om ophævelse af direktiv 2006/87/EF (1), særlig artikel 19, stk. 7, og
ud fra følgende betragtninger:
(1)
For at sikre en gnidningsløs gennemførelse af direktiv (EU) 2016/1629 bør der gives fuld adgang til de kompetente myndigheder i medlemsstaterne, de kontraherende parter i den reviderede konvention om sejlads på Rhinen og tredjelande, der er pålagt opgaverne i forbindelse med anvendelsen af direktiv (EU) 2016/1629 og Europa-Parlamentets og Rådets direktiv 2005/44/EF (2).
(2)
Fuld adgang giver medlemsstaterne mulighed for at samarbejde indbyrdes og med tredjelande og koordinere deres arbejde med behandlingen af oplysninger om de flydende strukturer, der er opført i EHDB.
(3)
Andre myndigheder bør kun have læseadgang til EHDB med henblik på at gennemføre administrative foranstaltninger til sikring af vandvejstrafik- og infrastrukturforvaltning, opretholdelse eller håndhævelse af sejladssikkerheden og indsamling af statistiske data.
(4)
For at sikre, at EHDB fungerer gnidningsløst, og for at lette kontrollen af anmodninger om adgang til EHDB bør medlemsstaterne, de kontraherende parter i den reviderede konvention om sejlads på Rhinen og relevante tredjelande udpege et centralt kontaktpunkt.
(5)
Det er hensigtsmæssigt at fastsætte de skridt, som medlemsstaterne bør følge, når de giver læseadgang til EHDB, med henblik på at sikre oplysningernes sikkerhed og sørge for, at EHDB fungerer gnidningsløst.
(6)
Der er behov for sammenlignelige, ajourførte, pålidelige og harmoniserede oplysninger af høj kvalitet om flydende strukturer til sejlads på indre vandveje for at lette kontrollen af de nuværende og tidligere oplysninger om en flydende struktur og oplysninger vedrørende de udstedte certifikater og nye ansøgninger om certifikater. Der bør derfor opstilles en detaljeret liste med oplysninger om de flydende strukturer.
(7)
Specifikationerne bør forblive teknologineutrale og åbne for innovative teknologier, og engangsprincippet og princippet om interoperabilitet som standard bør anvendes. Der bør tages behørigt hensyn til principperne og henstillingerne i EU-handlingsplanen for e-forvaltning 2016-2020 (3) og den europæiske interoperabilitetsramme (4).
(8)
Når foranstaltningerne i denne forordning indebærer behandling af personoplysninger, bør den gennemføres i overensstemmelse med EU-retten om beskyttelse af personoplysninger, særlig Europa-Parlamentets og Rådets forordning (EU) 2018/1725 (5), for så vidt angår Europa-Kommissionens behandling af personoplysninger, og Europa-Parlamentets og Rådets forordning (EU) 2016/679 (6), for så vidt angår behandling af personoplysninger hos medlemsstaternes kompetente myndigheder.
(9)
Den Europæiske Tilsynsførende for Databeskyttelse er blevet hørt i overensstemmelse med artikel 42 i forordning (EU) 2018/1725 —
VEDTAGET DENNE FORORDNING:
Artikel 1
Genstand og anvendelsesområde
I denne forordning fastsættes regler for indsamling og behandling af og adgang til de oplysninger, der opbevares i den europæiske skrogdatabase (EHDB), jf. artikel 19 i direktiv (EU) 2016/1629, og for de autoriserede adgangstyper og instrukserne vedrørende anvendelsen og driften af databasen.
Artikel 2
Indsamling af oplysninger
Medlemsstaterne indfører i EHDB de oplysninger til identifikation af en flydende struktur, der er omhandlet i bilag 1 til denne forordning.
Artikel 3
Fuld adgang til og behandling af oplysningerne i EHDB
1.   Oplysningerne er tilgængelige for og behandles af de kompetente myndigheder i medlemsstaterne, de kontraherende parter i den reviderede konvention om sejlads på Rhinen og tredjelande, der er pålagt opgaverne i forbindelse med anvendelsen af direktiv (EU) 2016/1629 og 2005/44/EF med henblik på at støtte gennemførelsen af administrative foranstaltninger for at opretholde sikkerheden og lette navigationen og sikre anvendelsen af direktiv (EU) 2016/1629.
2.   De enkelte medlemsstater, der er kontraherende parter i den reviderede konvention om sejlads på Rhinen, og tredjelande, jf. stk. 1, meddeler Kommissionen navn og adresse på de i stk. 1 omhandlede kompetente myndigheder.
3.   Medlemsstaterne sikrer, at der er overensstemmelse mellem de oplysninger, der opbevares i de registre, der er omhandlet i artikel 17 i direktiv (EU) 2016/1629, og oplysningerne i EHDB.
4.   Der gives fuld adgang til EHDB i overensstemmelse med bilag 3 til denne forordning.
Artikel 4
Læseadgang til EHDB
1.   For at kunne gennemføre administrative foranstaltninger til sikring af vandvejstrafik- og infrastrukturforvaltning, opretholdelse eller håndhævelse af sejladssikkerheden og indsamling af statistiske data kan der gives læseadgang til EHDB til andre myndigheder end dem, der er omhandlet i artikel 3, hos medlemsstaterne, hos kontraherende parter i den reviderede konvention om sejlads på Rhinen og hos tredjelande, der er omhandlet i artikel 3, stk. 1, i denne forordning.
2.   Hver medlemsstat, kontraherende part i den reviderede konvention om sejlads på Rhinen eller tredjeland meddeler Kommissionen navnene og adresserne på de myndigheder, der er omhandlet i stk. 1, med angivelse af deres brugerprofiler i overensstemmelse med bilag 2 til denne forordning.
3.   Der gives læseadgang til EHDB i overensstemmelse med bilag 4 til denne forordning.
Artikel 5
Centralt kontaktpunkt for EHDB
1.   Hver medlemsstat, kontraherende part i den reviderede konvention om sejlads på Rhinen og tredjeland, jf. artikel 3, stk. 1, udpeger et centralt kontaktpunkt for Kommissionen og de øvrige medlemsstater for at lette udvekslingen af oplysninger vedrørende validering af adgangen i overensstemmelse med artikel 3 og 4. Meddelelser i henhold til artikel 3, stk. 2, og artikel 4, stk. 2, foretages ved registrering af de relevante oplysninger i EHDB.
2.   Det centrale kontaktpunkt udvælges blandt de kompetente myndigheder, der er omhandlet i artikel 3, stk. 1, i denne forordning.
3.   Hver medlemsstat, kontraherende part i den reviderede konvention om sejlads på Rhinen og tredjeland, jf. artikel 3, stk. 1, i denne forordning, meddeler Kommissionen navnene og kontaktoplysningerne for det centrale kontaktpunkt for EHDB.
Artikel 6
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. januar 2020.
På Kommissionens vegne
Ursula VON DER LEYEN
Formand
(1)  EUT L 252 af 16.9.2016, s. 118.
(2)  Europa-Parlamentets og Rådets direktiv 2005/44/EF af 7. september 2005 om harmoniserede flodinformationstjenester (RIS) på de indre vandveje i Fællesskabet (EUT L 255 af 30.9.2005, s. 152).
(3)  EU-handlingsplan for e-forvaltning 2016-2020 — Fremskyndelse af forvaltningernes digitale omstilling — meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget (COM(2016) 179 final).
(4)  Den europæiske interoperabilitetsramme — strategi for gennemførelse, meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget (COM(2017) 134 final).
(5)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
(6)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
BILAG 1
Oplysninger til identifikation af en flydende struktur
De oplysninger, der skal bruges til identifikation af et fartøj, jf. bilag 2 i den gældende europæiske standard om fastsættelse af tekniske krav for fartøjer til sejlads på indre vandveje, er dem, der er omhandlet i bilag II til direktiv (EU) 2016/1629.
BILAG 2
Brugerprofiler og adgangsrettigheder
1.1.
Kommissionen tildeler adgangsrettigheder til individuelle brugere, der svarer til brugerprofilerne i tabel 1.
1.2.   
Kommissionen kan også tildele internationale organisationer og myndigheder fra tredjelande adgangsrettigheder til EHDB i overensstemmelse med artikel 19, stk. 5, i direktiv (EU) 2016/1629, hvis kravene i artikel 46 i forordning (EU) 2018/1725 er opfyldt. Brugerprofilerne eller deres adgangsrettigheder kan begrænses, efter at resultatet af vurderingen af beskyttelsesniveauet for fysiske personer foreligger.
Brugerprofiler
Definition
Adgangsrettigheder
Teknisk certificeringsmyndighed
Kompetent myndighed eller kontrolorgan for udstedelse af EU-certifikater for sejlads på indre vandveje i overensstemmelse med artikel 6 i direktiv (EU) 2016/1629
eller
Kontrolorgan for udstedelse af certifikat i henhold til artikel 22 i den reviderede konvention om sejlads på Rhinen
eller
Tilsvarende kompetent myndighed i tredjelande, der er pålagt opgaver i forbindelse med anvendelsen af direktiv (EU) 2016/1629
eller
Kompetent myndighed for udstedelse af det enkelte europæiske fartøjsidentifikationsnummer i overensstemmelse med artikel 18 i direktiv (EU) 2016/1629
Fuld adgang
RIS-myndighed
Den kompetente myndighed for RIS-systemet og for den internationale udveksling af data i henhold til artikel 8 i direktiv 2005/44/EF
eller
Organisation, der er udpeget eller har indgået kontrakt med henblik på at drive RIS-systemet og yde RIS-tjenester som fastlagt i direktiv 2005/44/EF
Fuld adgang (begrænset til anvendelsen af direktiv 2005/44/EF)
Statistisk kontor
Nationale eller internationale kontorer med ansvar for indsamling af statistiske data.
Der træffes afgørelse om læseadgang, efter at resultatet af vurderingen af beskyttelsesniveauet for fysiske personers personoplysninger foreligger
Internationale organisationer
Autoriserede brugere i internationale organisationer
Der træffes afgørelse om læseadgang, efter at resultatet af vurderingen af beskyttelsesniveauet for fysiske personers personoplysninger foreligger
Andre organer
Alle organer, der sikrer vandvejstrafik- og infrastrukturforvaltning samt opretholder eller håndhæver sejladssikkerheden, f.eks.:
—
kompetent myndighed for trafikstyring
—
sluse- eller brovagt
—
leverandør af redningstjenester
—
retshåndhævende myndigheder
—
organ til undersøgelse af ulykker
Læseadgang
Kommissionens personale
Autoriserede brugere
a)
med ansvar for at forvalte EHDB eller
b)
med ansvar for politik for sejlads på de indre vandveje
Leverandør af den tekniske løsning for alle funktioner
Læseadgang
BILAG 3
Fuld adgang til og behandling af oplysningerne i EHDB
1.   
Validering af fuld adgang til og behandling af oplysningerne i EHDB foretages således:
a)
indgivelse af en anmodning gennem EHDB om åbning af en konto, der giver mulighed for fuld adgang til og behandling af oplysningerne
b)
validering foretages af et relevant centralt kontaktpunkt for EHDB
c)
aktivering af kontoen.
2.
Kommissionen kan deaktivere kontoen, hvis brugeren ikke opfylder kravene i denne forordning.
BILAG 4
Læseadgang til EHDB
1.
Validering af læseadgang til EHDB foretages således:
a)
indgivelse af en anmodning gennem EHDB om åbning af en konto, der giver mulighed for læseadgang til databasen
b)
validering foretages af et relevant centralt kontaktpunkt for EHDB
c)
aktivering af kontoen.
2.
Kommissionen kan deaktivere kontoen, hvis brugeren ikke opfylder kravene i denne forordning.
3.
De kompetente myndigheder er ansvarlige for regelmæssigt at overvåge og kontrollere den adgang, de har givet til de myndigheder, der er omhandlet i artikel 4, stk. 1.
BILAG 5
Funktioner
Følgende funktioner skal stilles til rådighed via EHDB:
1.
Kontrol af fartøjets enkelte europæiske fartøjsidentifikationsnummer (ENI) i EHDB:
EHDB skal give de kompetente myndigheder mulighed for enten på grundlag af et ENI eller af oplysninger til identifikation af en flydende struktur at kontrollere, om en flydende struktur allerede er registreret i systemet.
2.
Søgning i oplysninger om certifikater for flydende strukturer:
EHDB skal give adgang til oplysninger om certifikater (udstedt i overensstemmelse med direktiv (EU) 2016/1629) for flydende strukturer og oplysninger til identifikation af en flydende struktur, som de nationale registre har gjort tilgængelige.
3.
Søgning i oplysninger om afviste ansøgninger eller ikkefærdigbehandlede ansøgninger om certifikater:
EHCD skal give adgang til oplysninger om status (afvist eller ikkefærdigbehandlet) i forbindelse med ansøgninger om certifikater i henhold til direktiv (EU) 2016/1629.
4.
Adgang til en digital kopi af certifikater for en flydende struktur:
EHDB skal give adgang til en digital kopi af alle certifikater, der er udstedt af kompetente myndigheder i overensstemmelse med direktiv (EU) 2016/1629.
5.
Udarbejdelse af statistikker:
EHDB skal indeholde en funktion, der kan give autoriserede brugere oplysninger til udføre søgninger til statistiske formål.
6.
Forvaltning af brugeradgang:
Brugere tilgår EHDB ved hjælp af Kommissionens autentificeringstjeneste (EU Login).

Summary:
Indre vandveje — Fartøjer
Indre vandveje — Fartøjer
 
RESUMÉ AF:
Delegeret forordning (EU) 2020/474 om den europæiske skrogdatabase
Direktiv (EU) 2016/1629 om tekniske forskrifter for fartøjer til sejlads på indre vandveje
Forordning (EU) 2016/1628 om krav vedrørende emissionsgrænser for forurenende luftarter og partikler for og typegodkendelse af forbrændingsmotorer til mobile ikkevejgående maskiner
Direktiv 2010/35/EU om transportabelt trykbærende udstyr
Direktiv 2009/100/EF gensidig anerkendelse af fartsattester for fartøjer på indre vandveje
Direktiv 2008/68/EF om indlandstransport af farligt gods
HVAD ER FORMÅLET MED LOVGIVNINGEN?
Lovgivningen fastsætter et system af tekniske forskrifter for fartøjer til sejlads på indre vandveje og opretter en inspektionsordning. Den har til formål at fastsætte identiske krav til certifikater for sejlads på indre vandveje i hele EU og dermed forenkle reglerne og bidrage til større sikkerhed. Den introducerer særregler for:transport af trykbærende udstyr og farligt godsgrænser for motorers udledning af forurenende stofferordninger for gensidig anerkendelse af licenserden europæiske skrogdatabase.
HOVEDPUNKTER
Direktiv (EU) 2016/1629 fastsætter tekniske forskrifter for fartøjer til sejlads på indre vandveje. Det fastsætter de tekniske krav til sikker sejlads på indre vandveje som angivet i et bilag, der er klassificeret som zone 1, 2, 3 eller 4 ud over zone R (særordninger for den reviderede konvention om sejlads på Rhinen). Det finder ikke anvendelse på færger, flådefartøjer og de fleste søgående skibe, herunder søgående slæbebåde og skubbebåde, som kun midlertidig sejler på indre vandveje.
Certifikater for sejlads på indre vandveje
EU-landene skal sikre, at flydende strukturer, som sejler på EU’s indre vandveje, fremstilles og vedligeholdes i overensstemmelse med dette direktiv. Der skal udstedes et EU-certifikat for sejlads på indre vandveje efter en teknisk inspektion, før en flydende struktur tages i brug.Myndighederne kan udstede foreløbige certifikater, hvis et eksisterende certifikat er bortkommet eller beskadiget eller i henhold til visse undtagelser som angivet i bilagene. Gyldighedsperioden for certifikater for sejlads på indre vandveje, som udstedes til nybyggede flydende strukturer, må ikke overstige fem år (for passagerfartøjer og højhastighedsfartøjer) og ti år (for alle andre flydende strukturer). Gyldighedsperioden kan undtagelsesvis forlænges i højst seks måneder uden yderligere inspektion. Hvis væsentlige ændringer eller væsentlige reparationer påvirker den flydende strukturs soliditet, sejl- eller manøvreegenskaber eller særlige karakteristika, skal den flydende struktur underkastes teknisk inspektion inden videre sejlads. Hvis et certifikat ikke fornys, skal den nationale myndighed angive årsagen og informere ejeren om klageadgang og frister. EU-landene kan anerkende sejladscertifikater for flydende strukturer fra tredjelande i henhold til eksplicitte aftaler.Identifikation
EU-landene sikrer, at deres udpegede myndigheder tildeler hver flydende struktur et enkelt europæisk fartøjsidentifikationsnummer (ENI), som forbliver uændret i hele dens levetid.
Europæisk skrogdatabaseKommissionens delegerede forordning (EU) 2020/474 fastsætter regler for indsamling og behandling af samt adgang til data i den europæiske skrogdatabase. Europa-Kommissionen fører den europæiske skrogdatabase og er ansvarlig for at støtte foranstaltninger til at opretholde sikkerheden og lette navigationen og sikre anvendelsen af direktiv (EU) 2016/1629. EU-landene sikrer, at deres myndigheder ajourfører databasen med henblik på anvendelse af direktivet, håndtering af vandvejstrafik og infrastruktur, opretholdelse af sikkerhed og indsamling af statistik ved at:indføre oplysninger, der identificerer og beskriver den flydende strukturindføre oplysninger om udstedte, fornyede, erstattede eller inddragede certifikater med en digital kopi af samtlige certifikater, der er udstedt i overensstemmelse med direktivetindføre oplysninger om afviste eller ikkefærdigbehandlede certifikatansøgningerslette oplysninger om en flydende struktur, når denne skrottesregistrere eventuelle ændringer til ovennævnte oplysninger. Myndigheder kan videregive personoplysninger til et tredjeland eller en international organisation fra sag til sag. EU-landenes eventuelle behandling af personoplysninger er i overensstemmelse med EU-retten om beskyttelse af personoplysninger, navnlig forordning (EU) 2016/679 (GDPR). Kommissionen kan fra sag til sag videregive personoplysninger til et tredjeland eller en international organisation eller give adgang til den europæiske skrogdatabase, forudsat at kravene i forordning (EU) 2018/1725 er opfyldt (se resumé). Kommissionen har beføjelse til at vedtage delegerede retsakter med angivelse af følgende:de oplysninger, som EU-landene skal indføre i databasentilladte adgangstyperinstrukser vedrørende anvendelse og drift af databasen, navnlig med hensyn til databeskyttelsesforanstaltninger, kryptering og behandling af oplysninger.Tekniske forskrifter
De tekniske forskrifter for flydende strukturer i zone 1, 2, 3 og 4 er angivet i ES-TRIN-standard 2019/1 udarbejdet af det europæiske udvalg for udarbejdelse af standarder for sejlads på indre vandveje (CESNI).
InspektionEU-landene opretter inspektionsorganer, der omfatter mindst en af hver af følgende:embedsmand fra den myndighed, der har ansvaret for sejlads på indre vandvejeen ekspert i konstruktion af fartøjer til sejlads på indre vandveje og disses maskineren søfartsekspert, som er indehaver af en bådførerlicens for indre vandveje, der bemyndiger indehaveren til at sejle fartøjet, som skal inspiceresen ekspert i traditionelle flydende strukturer til inspektion af traditionelle flydende strukturer. EU-landene skal sikre, at udpegede inspektionsorganer foretager de indledende, periodiske, særlige og frivillige inspektioner, der er omhandlet i direktivet.Undtagelser for visse kategorier af flydende strukturerSamtidig med at der opretholdes et tilstrækkelig højt sikkerhedsniveau, kan medlemsstaterne tillade undtagelser for flydende strukturer, der sejler på ikkeforbundne indre vandveje eller flydende strukturer med en dødvægt på højst 350 ton eller flydende strukturer, der ikke er bestemt til godstransport. For at tilskynde til innovation og anvendelse af nye teknologier kan Kommissionen tillade midlertidige undtagelser med hensyn til anden udformning eller et andet design end dem, der er anført i bilagene — eller med henblik på forsøg — forudsat at der sikres et ækvivalent sikkerhedsniveau.Relateret lovgivningDirektiv 2008/68/EF fastsætter regler for sikker transport af farligt gods ad vej, med jernbane eller ad indre vandveje i EU. Det omfatter også aspekter som f.eks. læsning og aflæsning, overførsel til eller fra en anden transportform og de stop, der er nødvendige på grund af transportbetingelserne. Det udvider de internationale regler til at omfatte national transport af farligt gods. Forskellige gennemførelsesretsakter indfører undtagelser, der tillader hensyntagen til specifikke nationale omstændigheder, overordnet set i relation til maksimale mængder og sammenlæsninger. Direktiv 2009/100/EF om gensidig anerkendelse af fartsattester finder anvendelse på fartøjer på indre vandveje, der vejer 20 ton eller derover, som har en længde på under 20 m eller et volumen på 100 m3, der anvendes til transport af varer på indre vandveje. EU-landene skal i henhold til lovgivningen:fastsætte procedurer for udstedelse af fartsattesteranerkende en fartsattest udstedt af et andet EU-land, som hvis det selv havde udstedt attestenafbryde et fartøjs sejlads, dersom det medfører fare for omgivelserne, indtil manglerne er blevet afhjulpet. Direktiv 2010/35/EU fastsætter detaljerede regler for transportabelt trykbærende udstyr* for at øge sikkerheden og sikre fri bevægelighed i EU. Det ajourfører tidligere lovgivning, navnlig om overensstemmelseskrav, overensstemmelsesvurdering og periodiske eftersyn. Direktivet omfatter transport ad vej og jernbane samt ad indre vandveje og er tæt knyttet til direktiv 2008/68/EF. Forordning (EU) 2016/1628 (se resumé) fastsætter emissionsgrænser for nye motorer, der skal monteres i mobile ikkevejgående maskiner (herunder fartøjer til transport ad indre vandveje). Den definerer specifikt trin V-emissionsgrænser og datoerne for deres anvendelse. Forordningen har til formål at reducere emissioner af forurenende stoffer og udfase udstyr med de mest forurenende motorer.
HVORNÅR GÆLDER LOVGIVNINGEN FRA?
Direktiv 2008/68/EF trådte i kraft den 20. oktober 2008 og skulle indarbejdes i EU-landenes lovgivning senest den 30. juni 2009. Direktiv 2009/100/EF ophævede og kodificerede direktiv 76/135/EØF fra den 22. oktober 2009. Direktiv 2010/35/EF trådte i kraft den 20. juli 2010 og skulle indarbejdes i EU-landenes lovgivning senest den 30. juni 2011. For motorer til fartøjer til indre vandveje trådte forordning (EU) 2016/1628 i kraft den 1. januar 2019 (effekt under 300 kW) og fra den 1. januar 2020 (effekt svarende til eller over 300 kW). Derudover er der en overgangsperiode på 24 måneder fra ovennævnte datoer. Direktiv (EU) 2016/1629 trådte i kraft den 6. oktober 2016, og det skulle indarbejdes i EU-landenes lovgivning inden den 7. oktober 2018. Forordning (EU) 2020/474 trådte i kraft den 21. april 2020.
BAGGRUND
For yderligere oplysninger henvises til:Indre vandveje (Europa-Kommissionen) Om CESNI (CESNI).
VIGTIGE BEGREBER
Transportabelt trykbærende udstyr: en udstyrsgruppe, der omfatter trykbeholdere, tanke, batterikøretøjer, multielement gascontainere og gasflasker. Dette omfatter gaspatroner, men ikke aerosoler, åbne kryogen beholdere, gasflasker til åndedrætsudstyr og ildslukkere.
HOVEDDOKUMENTER
Kommissionens delegerede forordning (EU) 2020/474 af 20. januar 2020 om den europæiske skrogdatabase (EUT L 100 af 1.4.2020, s. 12-19).
Europa-Parlamentets og Rådets direktiv (EU) 2016/1629 af 14. september 2016 om fastsættelse af tekniske forskrifter for fartøjer til sejlads på indre vandveje, om ændring af direktiv 2009/100/EF og om ophævelse af direktiv 2006/87/EF (EUT L 252 af 16.9.2016, s. 118-176).
Efterfølgende ændringer af direktiv (EU) 2016/1629 er blevet indarbejdet i grundteksten. Denne konsoliderede udgave har ingen retsvirkning.
Europa-Parlamentets og Rådets forordning (EU) 2016/1628 af 14. september 2016 om krav vedrørende emissionsgrænser for forurenende luftarter og partikler for og typegodkendelse af forbrændingsmotorer til mobile ikkevejgående maskiner, om ændring af forordning (EU) nr. 1024/2012 og (EU) nr. 167/2013 og om ændring og ophævelse af direktiv 97/68/EF (EUT L 252 af 16.9.2016, s. 53-117).
Se den konsoliderede udgave.
Europa-Parlamentets og Rådets direktiv 2010/35/EU af 16. juni 2010 om transportabelt trykbærende udstyr og om ophævelse af Rådets direktiv 76/767/EØF, 84/525/EØF, 84/526/EØF, 84/527/EØF og 1999/36/EF (EUT L 165 af 30.6.2010, s. 1-18).
Europa-Parlamentets og Rådets direktiv 2009/100/EF af 16. september 2009 om gensidig anerkendelse af fartsattester for fartøjer på indre vandveje (kodificeret udgave) (EUT L 259 af 2.10.2009, s. 8-13).
Se den konsoliderede udgave.
Europa-Parlamentets og Rådets direktiv 2008/68/EF af 24. september 2008 om indlandstransport af farligt gods (EUT L 260 af 30.9.2008, s. 13-59).
Se den konsoliderede udgave.
TILHØRENDE DOKUMENTER
Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39-98).
Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1-88).
seneste ajourføring 13.10.2020